Facebooki skandaal võis mõjutada hoopis 87 miljonit kasutajat (2)
#000000
Cambridge Analytica endine töötaja Christopher Wylie, kes eelmisel nädalal Suurbritannia parlamendi ees ütlusi andis, andis tookord eeldatava andmevarguse ohvrite arvuks 50 miljonit Facebooki kasutajat.
#000001
Skandaal algas populaarsest rakendusest thisisyourdigitallife. See oli nagu mitmed teisedki Facebooki mängud või rakendused, kus saab võrrelda näiteks enda näopilti mõne kuulsusega või vastata küsimustele. Üle 200 000 inimese andmed, kes rakenduse alla laadisid, samuti ka nende sõprade andmed, kelle infole rakendus ligi pääses, müüs rakenduse looja edasi Cambridge Analyticale.
#000002
Ehkki Facebook käskis 2015. aastal CA-l andmed kustutada, selgus hiljuti tänu vilepuhujatele, et ettevõttel on osa infost endiselt tallel. CA-d süüdistatakse kasutajate info kuritarvitamises ning poliitilistes kampaaniates kasutamisel.
#000003
Christopher Wylie, kes kunagi Cambridge Analyticas töötas, väitis kolmapäeval Suurbritannia parlamendi ees, et CA oli seotud ka Brexiti kampaaniaga. Tema väitis, et ohvreid oli 50 miljonit, kuid tegelik arv võib Facebooki sõnul veelgi suurem olla.
#000004